b"\n_START_ARTICLE_\nJames Steuart\n_START_SECTION_\nPrimers anys\n_START_PARAGRAPH_\nVa ser un dels dotze fills de Sir James Steuart, procurador general d\xe2\x80\x99Esc\xc3\xb2cia sota la reina Ana i Jordi I, i va n\xc3\xa9ixer a Edimburg. La seva mare va ser Anne Dalrymple, filla de Lord North Berwick, solicitor general d'Esc\xc3\xb2cia. Despr\xc3\xa9s de graduar-se a la Universitat d\xe2\x80\x99Edimburg va ser adm\xc3\xa8s al barreau escoc\xc3\xa8s (col\xc2\xb7legi d'advocats)als vint-i-quatre anys._NEWLINE_Despr\xc3\xa9s va passar uns anys al continent, mentre es trobava a Roma es va relacionar amb el pretendent jacobita Carles Eduard Stuart. Va ser a Edimburg el 1745, i va participar a la batalla de Culloden, despr\xc3\xa9s de la qual va ser obligat a exiliar-se a l'estranger. Es va establir primer a Sedan i despr\xc3\xa9s a Angouleme, on va confraternitzar amb els parlamentaris exiliats durant quinze mesos, i all\xc3\xa0 tamb\xc3\xa9 va comen\xc3\xa7ar a estudiar economia pol\xc3\xadtica. El 1754 vivia a la ciutat de Par\xc3\xads, per\xc3\xb2 la proximitat d\xe2\x80\x99un conflicte franco-brit\xc3\xa0nic el va obligar a abandonar la ciutat, l\xe2\x80\x99octubre de 1755. Despr\xc3\xa9s va anar a Flandes, i despr\xc3\xa9s a Frankfurt on va romandre fins a finals d\xe2\x80\x99hivern de 1757. \xc3\x89s aqu\xc3\xad on public\xc3\xa0 la seva primera obra Apologie du sentiment de Monsieur le Chevalier Newton sur l'ancienne chronologie des Grecs. _NEWLINE_Despr\xc3\xa9s va anar a Tubingen, una ciutat universit\xc3\xa0ria on, segons Paul Chamley, pass\xc3\xa0 anys feli\xc3\xa7os i fruct\xc3\xadfers. Public\xc3\xa0 els dos primers llibres de l'Inquiry i escrigu\xc3\xa9 al duc Carles de W\xc3\xbcrttemberg, el renovador de la universitat de Tubingen, A dissertation upon the Doctrine of Money applied to the German Coins una dissertaci\xc3\xb3 sobre la doctrina del diner aplicada a les monedes alemanyes. El 1758, patint gota, va anar a It\xc3\xa0lia durant un cert temps a la recerca d\xe2\x80\x99un clima millor abans d\xe2\x80\x99incorporar-se a Tubingen. El 1761, va aconseguir que el seu fill pogu\xc3\xa9s unir-se a un regiment de dragons de l'ex\xc3\xa8rcit angl\xc3\xa8s. Al mateix temps, la fam\xc3\xadlia va marxar de Tubingen cap a Flandes i Spa, on es van allotjar oficials de totes les nacions bel\xc2\xb7ligerants. Era favorable als anglesos i fou detingut pels francesos que el van empresonar a Givet fins a finals del 1762. No va ser fins al 1771 que va ser perdonat per tota la complicitat que pogu\xc3\xa9s haver tingut en la rebel\xc2\xb7li\xc3\xb3. Va morir al seu seient familiar, a Coltness, Lanarkshire._NEWLINE_Es va casar amb Lady Frances Wemyss (1722-1789), la germana menor de David Wemyss, Lord Elcho, que va tenir un paper destacat en l'Aixecament de 1745.  El seu fill, Sir James Steuart Denham (1744-1839), va editar les obres del seu pare, era diputat al Parlament i coronell dels Scotts Greys. Va acabar la seva carrera com a general i va viure fins a noranta-cinc anys; a la seva mort. La seva filla Agn\xc3\xa8s es va casar amb Henry Erskine, des\xc3\xa8 comte de Buchan."